2. Ванреднa ситуација настаје када није могуће са људством, средствима и постојећим капацитетима за одбрану од поплава отклонити опасност од поплава ширих размера и већих материјалних штета. Главни руководилац одбране од поплава обавестиће Главни штаб за ванредне ситуације ради хитног проглашења ванредног стања одбране од поплава. Неопходно је ангажовање додатне радне снаге и механизације, ради преузимање већих радова ( ископавање нових канала, покретни црпни агрегати и сл.). Мере у току ванредне ситуације су дефинисане одредбама Закона о смањењу ризика од катастрофа и управљању ванредним ситуацијама. Предузимају се мере организоване евакуације становништва и имовине, уз благовремено обавештавање (центри за обавештавање и узбуњивање) и упозоравања локалне самоуправе и јавности на опасност од поплава, по потреби и одговарајуће мере, а непосредно након проласка великих вода, предузимају се неопходне мере на отклањању последица на поплављеном подручју, у водотоку и на постојећим заштитним објектима, у складу са планом за деловање у случају ванредних ситуација.

4.1. ЗАКЉУЧЦИ О УГРОЖЕНОСТИ ОД ПОПЛАВА НА ТЕРИТОРИЈИ ОПШТИНЕ ГАЏИН ХАН

1. Процена угрожености од поплава је урађена на основу података за стогодишње воде и указује да је опасност од поплава на територији општине Гаџин Хан присутна а да се нарочито испољава у време дугих и обилних киша, при јаким пљусковима код наглог отапања снега и при ерозионим процесима у приобаљу река. 2. Сви водотоци у општини Гаџин Хан имају претежно бујични карактер, хидролошког режима, поплаве на њима имају изразито бујичне карактеристике, брзу појаву и разорне ефекте уз упоредо јављање бујичне лаве, одрона и клизишта. 3. Уобичајени приступ у одбрани од великих вода са увођењем степена редовне и ванредне одбране није могуће применити код водотока са бујичним режимом па се код њих морају применити превентивне мере заштите, које треба да обухватају просторно целину водотока, приобаља и слива. 4. Одбрана од поплава на водотоцима другог реда, без обзира да ли постоје или не постоје објекти за заштиту од штетног дејства воде, у надлежности је локалне самоуправе. Локална самоуправа израђује и доноси Оперативни план одбране од поплава за воде другог реда. Планове одбране од поплава, доносе и предузећа и др. правна лица чија имовина може бити угрожена. 5. У циљу спречавања настајања поплава и умањења штетних последица на нерегулисаним водотоцима, неопходно је у потпуности реализовати превентивне мере заштите у овој процени. 6. Носиоци активности спровођења оперативних мера одбране од поплава у складу са Републичким оперативним планом за одбрану од поплава су ЈВП "Србијаводе" ВПЦ "Морава", и организационе јединице РХМЗ према Општем и Оперативном плану. 7. У случају настанка великих катастрофалних поплава које могу угрозити становништво и материјална добра, Окружни штаб за ванредне ситуације у сарадњи са одговарајућим органима локалне самоуправе, непосредно учествују у организовању и спровођењу мера и активности на одбрани од поплава, ангажовању снага и средстава ЦЗ. 8. Плановима одбране од поплаве треба предвидети могућности ангажовања снага и средстава команде гарнизона Војске Србије, на пружању помоћи угроженом и настрадалом становништву. У случају катастрофалних поплава планирати мобилизацију радних људи и грађана од поплава, такође је потребно планирати ангажовање покретних средстава